Glock 17 - Wikipedija, prosta enciklopedija

# Glock 17

### Iz Wikipedije, proste enciklopedije

Glock 17
Glock 17
Opis
Tip: | polavtomatska pištola
Uvedena v službo: | 1980. (avstrijska kopenska vojska)
Proizvajalec: | GLOCK
Mere
Kaliber: | 9x19 mm
Naboj: | 9 mm Parabellum
Dolžina: | 186 mm
Širina: | 30 mm
Višina: | 138 mm
Dolžina cevi: | 114 mm
Teže
Prazna: | 625 g
Bojna masa: | 905 g
Karateristike
Nabojnik: | 10 / 17 / 19 / 31
Način streljanja: | polavtomatsko

Glock 17 (kratica G17; avstrijska oznaka P80) je polavtomatska pištola avstrijskega koncerna GLOCK.

## [uredi] Zgodovina

Pištola je nastala v začetku osemdesetih let 20. stoletja v avstrijskem podjetju Glock Gmbh. Pištola je bila med prvimi, ki so imele polimersko ogrodje, ni pa bila prva, kot pogosto mislimo. Takoj je bila sprejeta kot službeno orožje v avstrijski kopenski vojski pod oznako P80. Od prvih pištol do danes je bila pištola trikrat posodobljena, zato današnjim Glockom pravijo »Glocki tretje generacije«. Spremembe so bile večinoma narejene na ogrodju, ki je bilo sprva precej enostavno (kot je na sliki desno), danes pa je oblikovano tako, da je nanj možno pritrditi različne nastavke. Tudi ročaj je posodobljen, da pištola lepše leži v roki. Pištola je postala razširjena povsod po svetu, saj je v uporabi že v več kot 50 državah.

## [uredi] Opis

Glock 17 je bila prva pištola, ki je imela vgrajen striker, ki je zamenjal udarno kladivo in iglo. Ima modificiran Peter/Browningov cevni zaklepni mehanizem; »safe action semi-double action« sprožilni sistem in tri tovarniško vgrajene varovalke, ki omogočajo varno nošnjo. Pištola ima poligonalno cev z desnim navojem, kar daje kroglam izstreljenim iz tega orožja specifično balistično karakteristiko.

Ker ima polimerično ogrodje, velja prepričanje, da je ni mogoče odkriti na detektorjih kovine, kar pa ne drži, saj sta cev, zaklep in večina notranjih delov iz ojačenega jekla.

Zaradi poenostavljenega delovanja, visoke odpornosti, primerne cene ter zmnožnosti delovanja v ekstremnih pogojih (tropi, puščava, džungla, Artika,...), je priljubljena pri uporabnikih. K visoki priljubljenosti prispeva tudi okvir z veliko kapaciteto, kar dela to pištolo še posebej priljubljeno pri praktičnih strelcih.

## [uredi] Različice

- Glock 17C - izboljšana različica, zmanjšan odsun
- Glock 17L - športna različica
- Glock 18 - vojaška različica
- Glock 19 - pomanjšana različica

## [uredi] Glej tudi

## [uredi] Zunanje povezave

- Uradna predstavitvena stran GLOCK (v angleščini)

Vzpostavljeno iz »http://sl.wikipedia.org../../../g/l/o/Glock_17.html«

Kategorija: Polavtomatske pištole

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English
- Español
- 日本語